Det tidligere instituttets forskning hadde hovedvekt på studier av proteiner og andre biomolekyler, som lipider, fosfolipider og vitamin-avledete metabolitter. Instituttets forskning var i stor grad basert på eksperimenter i laboratorier som biofysikk og strukturstudier (NMR), biokjemisk og molekylær karakterisering av isolerte proteiner, og funksjonelle studier i levende modellsystemer som bakterier, gjær, sebrafisk og cellekulturer. Molekylær modellering og andre metoder innen beregningsorientert biologi og bioinformatikk ble også benyttet.